PUBLICACIÓN ÍNTEGRA, UNHA VEZ ELEVADA A DEFINITIVA, DA "ORDENANZA REGULADORA DA LIMPEZA VIARIA E ORNATO PÚBLICO NO CONCELLO DE PONTECESURES"
ADMINISTRACIÓN LOCAL — Municipal — Pontecesures (Ordenanzas e Regulamentos, 07/10/2016)

Quedando elevada a definitiva a “Ordenanza Reguladora da Limpeza Viaria e Ornato Público no Concello de Pontecesures”, ao non terse presentado ningunha reclamación, faise público o texto íntegro para a súa entrada en vigor, de conformidade co disposto no artigo 70 da Lei 7/85, de 2 de abril, reguladora das bases de réxime local: A presente ordenanza municipal de limpeza viaria ten por obxecto regular, dentro da esfera das competencias municipais, a limpeza das vías e a ornamentación pública establecendo unhas normas xerais de actuación ao respecto, así como un sistema de infraccións e sancións para o caso de incumprimento. Con iso, preténdese facer do municipio de Pontecesures un lugar máis hixiénico, máis limpo e habitable, de xeito que os veciños poidan colaborar e ser partícipes da mellora hixiénica que o aumento e crecemento continuo do Concello require. Esta ordenanza pretende orientar, informar e, no último caso, sancionar ao cidadán, no seu desenvolvemento cotián no medio en que está inserto, no ámbito municipal, en todo o relativo á limpeza viaria, ornamentación pública e protección do patrimonio municipal, así como, a través dunha maior concienciación cidadá, colaborar para que o noso municipio permaneza limpo, evitando con iso que os custos da limpeza viaria se disparen por ter que recorrer a un aumento desorbitado dos medios. Así pois, o Concello de Pontecesures, no exercicio das potestades regulamentaria e de autoorganización, aproba a seguinte ordenanza: A presente ordenanza ten por obxecto a regulación, dentro do ámbito das competencias do Concello de Pontecesures, daquelas actividades dirixidas á limpeza das vías e espazos públicos, fomentando actitudes encamiñadas á eliminación da sucidade e ao mantemento da limpeza e do ornato público en todo o termo municipal. Toda a veciñanza, así como os e as visitantes naqueles aspectos que lles afecten deben cumprir as prescricións contidas na presente ordenanza e nas normas complementarias que no seu caso se diten.1.—A regulación da presente ordenanza ten en conta os principios do artigo 45 da Constitución española; os artigos 25 e 26 da Lei 7/85, de 2 de abril, reguladora das bases do réxime local, respecto da obriga de velar por un medioambiente axeitado para o desenvolvemento da persoa, e de prestar os servizos de limpeza viaria.2.—O artigo 4.1. a) da Lei 7/85, de 2 de abril, reguladora das bases do réxime local; artigo 6.1. a) da Lei 5/97, de 22 de xullo, de administración local de Galicia; e artigo 4.1. a) do Real decreto 2568/86, de 28 de novembro, respecto das potestades regulamentaria e de autoorganización.3.—O artigo 4.1. f) da Lei 7/85, de 2 de abril, reguladora das bases do réxime local, e o seu Título XI respecto da potestade sancionadora pola comisión de infraccións e a súa tipificación, sendo de aplicación supletoria, para a súa substanciación, a normativa ou procedemento en vigor.4.—Resolución de º12 de febreiro de 1996, da Dirección Xeral de Traballo, pola que se dispón a inscrición no rexistro e publicación do texto do convenio colectivo do sector da limpeza pública, viaria, regos, recollida tratamento e eliminación de residuos, limpeza e conservación de sumidoiros.5.—Lexislación sectorial.1.—Para os efectos da presente ordenanza, enténdese por vía pública os paseos, rúas, avenidas, prazas, beirarrúas, xardíns, zonas verdes e demais bens de propiedade municipal destinados directamente ao uso común xeral dos veciños, quedando, por tanto, excluídas as urbanizacións privadas, xardíns particulares, pasaxes pechadas, patios interiores, solares privados, accesos a garaxes, galerías comercias e similares, nos que a limpeza é responsabilidade dos particulares, sexa en propiedade única, compartida ou en réxime de propiedade horizontal. O Concello de Pontecesures exercerá o control da limpeza destes elementos, e poderá obrigar no seu defecto ás persoas responsables, independentemente das sancións a que dera lugar a súa actuación.2.—Así mesmo, quedan excluídos do ámbito desta ordenanza os terreos ou bens que, aínda sendo de propiedade municipal, estean sometidos a un uso común especial ou a un uso privativo por particulares, entidades públicas ou privadas ou outras administracións públicas, logo das correspondentes licenzas e concesións, respectivamente. Para os efectos da presente ordenanza, entenderanse: 1.—Por rótulos, os anuncios fixos ou móbiles realizados mediante pintura, ou calquera outro material destinados a conferirlles unha longa duración.2.—Por carteis, os anuncios (impresos, pintados ou escritos) sobre papel ou outro material de escasa consistencia. Se son de formato reducido e distribución manual, os carteis terán a consideración de panfletos.3.—Por pancartas, os anuncios publicitarios de gran tamaño, situados na vía pública sobre un soporte non ríxido.4.—Por pintadas, as inscricións realizadas na vía pública, sobre os muros ou paredes dos edificios, ou sobre calquera dos elementos estruturais ou do mobiliario urbano.5.—Por bandeirolas, os anuncios publicitarios de escaso tamaño e que, como colgantes, adoitan dispoñerse suxeitos a un elemento común que na maioría dos casos se apoia en partes de edificios ou mobiliario urbano.6.—Por pegatinas, os impresos dotados de material adhesivo nunha das súas caras, que poidan aplicarse directamente en calquera outro elemento sólido.7.—Por panfletos e folletos, os fragmentos de papel ou de material análogo que se distribúen aos cidadáns ou se depositan na vía pública, vehículos, buzóns exteriores, etc. A limpeza da rede viaria pública, tanto de tránsito rodado como peonil, será realizada polos servizos municipais coa frecuencia conveniente, e a través das formas de xestión que acorde o Concello de Pontecesures, conforme coa lexislación en vigor. A limpeza das rúas, espazos e terreos de dominio particular levarase a cabo polos seus donos, seguindo as directrices que marque o Concello para acadar niveis adecuados de hixiene. As comunidades de propietarios ou quen habite o inmoble ou inmobles lindeiros están obrigados a manter limpos os patios de luces, patios de quinteiro ou calesquera espazos sen edificar anexos ao edificio, sexan comúns ou propios, rexéndose para o efecto polas súas normas estatutarias e, no seu defecto, pola directrices do Concello, non puidendo en ningún dos casos contradicir a presente ordenanza. A limpeza de solares e outros terreos de propiedade particular que se atopen en solo urbano e non estean incluídos no artigo anterior corresponderá, igualmente, á propiedade. O cumprimento da obriga de manter limpos os terreos non exime de levar a cabo o seu valado ou peche, conforme coa normativa urbanística e demais disposicións sobre réxime do solo. Os residuos incluídos na recollida de lixo domiciliaria, depositaranse en envases non retornables e resistentes separando adecuadamente a materia orgánica da inorgánica, depositando cada unha no colector correspondente. Cartón, papel e vidro depositaranse nos colectores dispostos para o efecto. No caso de cartóns, embalaxes e caixas depositaranse convenientemente pregados. O horario de depósito das bolsas de residuos orgánicos e inorgánicos será entre as 20:00 h. e as 08:00 h. todos os días de semana con excepción da noite do sábado e a madrugada do domingo. Queda prohibido tirar céspede, herba, restos de poda, e outros restos propios de limpeza de terreos, parcelas ou hortas nos contedores do lixo (O concello informara do lugar onde se depositarán este tipo de restos vexetais). A realización de actos ou espectáculos de carácter público estarán sometidos a previo control municipal, debendo presentarse a solicitude de autorización ou declaración responsable coa documentación esixida nos prazos determinados pola normativa. As persoas da organización de actos públicos son responsables da suciedade ou deterioro dos elementos urbanos ou arquitectónicos que se produzan nos espazos utilizados e están obrigados á súa reparación ou reposición. A Administración municipal poderá esixir aos ditos organizadores unha fianza polo importe previsto dos traballos de limpeza que deriven da celebración do acto. Para tal efecto e a fin de que os servizos municipais prevexan as necesidades de contedores e a organización da limpeza, a organización comunicarallo ao Concello con suficiente antelación á celebración, quedando a dita fianza a reserva da súa liquidación definitiva. Prohíbese tirar á vía pública todo tipo de residuos. Quen transite polas rúas, prazas, xardíns e outros espazos públicos e queira desprenderse de residuos de pequena entidade (cabichas, cáscaras, papeis, etc.), utilizarán as papeleiras instaladas para tal fin. Os usuarios absteranse de toda manipulación sobre as papeleiras, así como de realizar calquera acto que as deteriore ou as inutilice para o uso ao que están destinadas. Queda prohibida calquera operación que poida ensuciar as vías e espazos libres públicos, e, en especial: 1.—Quen estea ao fronte de quioscos ou postos autorizados na vía pública están obrigados a manter limpo o espazo no que desenvolven o seu cometido e as súas proximidades durante o horario en que realicen a súa actividade, e deixalo no mesmo estado unha vez finalizada.2.—A mesma obriga incumbe aos donos de cafés, bares e establecementos análogos en canto á superficie que ocupen con veladores, mesas, cadeiras, etc., así como da beirarrúa correspondente á lonxitude da súa fachada. Todo o mobiliario empregado deberá ser retirado da vía pública unha vez expirado o prazo da correspondente licenza municipal.3.—Os titulares dos establecementos, quioscos ou postos, deberán instalar e manter pola súa conta as papeleiras necesarias. A recollida dos residuos acumulados nelas realizarase polo titular do establecemento. Os propietarios ou condutores de vehículos que transporten terras, entullos, materiais pulverulentos, áridos, formigón, cartóns, papeis ou materiais similares, terán que tomar cantas medidas sexan precisas para cubrir tales materiais durante o transporte e evitar que pola súa natureza ou pola velocidade do vehículo ou do vento caigan sobre a vía pública os materiais transportados. Así mesmo, antes de saír das obras, graveras, etc., terán que lavarse os baixos e rodas dos vehículos para impedir que ensucien as vías públicas, mediante calquera sistema de lavado, podendo os servizos técnicos municipais esixir o uso doutro sistema que se considere máis efectivo. Os vehículos destinados aos traballos de construción, darán cumprimento ás prescricións que se establecen sobre transporte e vertido de terras e entullos. Queda prohibido o transporte de formigón con vehículo formigoneira sen levar pechada a boca de descarga cun dispositivo que impida o vertido de formigón na vía pública. Prohíbese limpar as formigoneiras na vía pública. Finalizadas as operacións de carga, descarga, saída ou entrada a obras, almacéns, etc., de calquera vehículo que poida producir sucidade na vía pública, o persoal responsable das citadas operacións e, subsidiariamente, os titulares dos establecementos e obras onde se efectuaran e, en último termo, o propietario ou o condutor do vehículo, limparán a vía pública e os elementos desta que se tiveran ensuciado, así como retirarán os materiais vertidos. As persoas mencionadas no apartado anterior, e pola mesma orde, serán as responsables das infraccións e dos danos que delas se deriven. Cando se realicen pequenas obras na vía pública, os materiais sobrantes e entullos terán que ser retirados dentro das vinte e catro horas seguintes á terminación dos traballos, deixándoos entre tanto debidamente amoreados para non perturbar a circulación de persoas e vehículos. Cando pola entidade das obras, estas requiran da utilización de colectores para almacenaxe de entullos, a vía pública estará libre destes elementos durante os fins de semana e festivos, para o que os colectores e provisións de material deberán retirarse antes das 19:00 horas do venres ou do día anterior ao festivo correspondente, e, en todo caso, dentro das vinte e catro horas seguintes á finalización dos traballos. En todo caso a vía pública deberá quedar libre de toda maquinaria utilizada para a realización das citadas obras, respectándose o horario prescrito anteriormente. Sobrepasado o termo de vinte e catro horas, os materiais abandonados na vía pública adquirirán o carácter de propiedade municipal, sen que o responsable poida reclamar ao Concello polas perdas ocasionadas na eliminación destes materiais, e sen prexuízo da taxa fiscal a aplicar pola prestación do correspondente servizo, nin das sancións que sexan aplicables. Cando se trate de obras na vía pública, independentemente das medidas de seguridade viaria, deberán instalarse valos debidamente sinalizados nos que se reflectirá o nome da empresa contratista e/ou promotora, así como elementos de protección da obra e tubos para a carga e descarga de materiais e produtos de derriba, que deberán reunir as condicións necesarias para impedir a sucidade na vía pública e que se causen danos a persoas ou cousas. Cando se trate de edificios en construción, rehabilitación, reforma ou derribo, será o contratista da obra o responsable da limpeza da vía pública, así como da limpeza de camiños e rúas en todo o percorrido polo termo municipal, que efectúen os vehículos adscritos á obra. As persoas que conduzan cans u outros animais polas vías e espazos públicos deben impedir que estes ensucien en calquera lugar destinado ao tránsito de peóns. No caso de que as deposicións dos animais se realicen na vía pública, a persoa que conduza o animal está obrigada á súa retirada, limpeza e depósito en colectores de materias orgánicas. As persoas que lle leven comida a cans, gatos ou calquera outra clase de animal, e se lle dea na vía pública, poderán ser sancionadas sempre que non procedan á inmediata limpeza dos residuos que provoque a súa actividade. Por razóns hixiénico-sanitarias, queda prohibida expresamente a presenza de animais en zonas de xogo infantil. Os propietarios das fincas, vivendas e establecementos ou subsidiariamente, os titulares, están obrigados a mantelas nas debidas condicións de seguridade, limpeza e ornato público. As comunidades de propietarios dos edificios ou os propietarios de fincas, vivendas e establecementos están obrigados a manter limpas e en bo estado as fachadas, os rótulos de numeración dos portais, as medianeiras descubertas, as entradas, as escaleiras de acceso e, en xeral, todas as partes dos inmobles que sexan visibles dende a vía pública. Os propietarios (particulares ou promotores e construtores) dos baixos deberán pechalos debidamente, con ladrillo ou bloque, levando a cabo o seu recebado, salpicado e en todo caso pintado. Para estes efectos, os propietarios deberán proceder aos traballos de mantemento, limpeza, recebado e estucado, cando por motivos de ornato público sexa necesario ou o ordene a autoridade municipal, logo do informe dos servizos municipais competentes. Suposto o incumprimento dos apartados anteriores, e logo do trámite de audiencia, o Concello requirirá aos responsables para que no prazo que se lles sinale realicen as obras u operacións necesarias. Cando se realicen limpezas de escaparates, portas, toldos, etc., adoptaranse precaucións para non causar molestias aos transeúntes nin ensuciar a vía pública. Se se ensuciase por tal motivo, os donos do inmoble limparán os residuos. Iguais precaucións terán que adoptarse para a limpeza de balcóns e terrazas, así como para o rego de plantas instaladas neles. Co obxecto de manter as condicións de limpeza que esixen o ornato e a estética do municipio, queda prohibido: a) Realizar inscricións ou pintadas nas paredes, muros, cabinas, fachadas, valos, así como no mobiliario urbano. b) Colocar carteis en lugares non autorizados expresamente para iso. c) Riscar, ensuciar ou arrancar os carteis ou anuncios situados nos lugares autorizados para o efecto. Corresponde aos propietarios a limpeza das beirarrúas, paisaxes, calzadas, prazas, etc., das urbanizacións de dominio e uso privado. Será tamén obriga dos propietarios a limpeza dos patios interiores de quinteiro, as fincas particulares, as galerías comerciais e similares. Dende as fincas particulares, non pode sobresaír á vía pública ningunha clase de vexetación ou maleza. O Concello exercerá o control e inspección do estado de limpeza dos elementos obxecto dos apartados anteriores, e poderá requirir aos responsables para a súa limpeza, de acordo coas instrucións que para o efecto diten os servizos municipais. Os propietarios de fincas deberán mantelas libres de refugallos e residuos, e nas debidas condicións de salubridade, hixiene, seguridade e ornato público. En defecto destes, serán os que figuren coma titulares catastrais os responsables do cumprimento das obrigas establecidas na presente Ordenanza. A prescrición anterior inclúe a esixencia da súa desratización e desinfección. A actividade de libramento de desperdicios, esterco, xurro ou outros produtos que xeren mal olor, co fin de abono da terra necesitará licenza municipal previa.1.—Os propietarios deberán manter os seus predios limpos e libres de residuos.2.—Os propietarios deberán manter os seus predios libres de potenciais focos infecciosos, e deberán realizar os labores preventivos que sexan precisos para tal efecto.3.—Os propietarios deberán evitar o crecemento incontrolado de maleza e outros vexetais que lle afecte ás parcelas lindeiras, así coma controlar as plantacións, aínda que fosen crecementos accidentais, de árbores que poidan invadir os predios veciños ou causarlles calquera clase de perturbación, con respecto á normativa autonómica sobre risco de incendios. En concreto, a maleza ou demais elementos non poderán, en ningún caso, invadir as vías públicas, sexa na superficie ou no seu voo, salvo autorización expresa municipal, que se concederá tan só por motivos de interese natural ou estético e de conservación do patrimonio natural.4.—Os propietarios de solares ou parcelas que limiten coa vía pública están obrigados, en todo caso, ao seu cerramento exterior, salvo dispensa expresa e motivada outorgada pola autoridade municipal, baseada en motivos de interese público ou de preservación do medio, ou previstas expresamente no planeamento urbanístico. O cerramento deberá ser autorizado polo Concello, previo informe preceptivo dos servizos técnicos municipais competentes, e deberá respectar, en todo caso, o contorno e a estética da zona na que se atope, e cumprir os fins de preservación da seguridade dos peóns e de conservación e respecto ao medio natural.5.—É potestade do Concello a inspección e realización subsidiaria dos traballos de limpeza aos que se refiren os parágrafos anteriores, sexan solares de propiedade pública ou privada. No caso de execución subsidiaria dos traballos polos servizos municipais, esta farase con cargo ao obrigado e de acordo co disposto nas ordenanzas fiscais, sen prexuízo das sancións que correspondan. Nas fincas afectadas polo planeamento urbanístico, cando os seus propietarios ou propietarias as tiveran cedido para uso público, o Concello poderá facerse cargo, total ou parcialmente, das obrigas descritas, mentres non se leve a cabo a expropiación.6.—Se por motivos de interese público fose necesario asumir subsidiariamente as obrigas do propietario, o Concello poderá acceder aos solares de propiedade privada derrubando os valados cando se faga preciso, sen prexuízo de solicitar a correspondente autorización xudicial. O Concello imputaralles aos propietarios os custes do derrubo e reconstrución do valado ou instalación análoga afectada.1.—Constitúe persoal da Inspección Municipal: a) Os axentes e mandos da Policía Local, polo seu carácter de axentes da autoridade. b) Os funcionarios e traballadores dos servizos técnicos municipais de obras, urbanismo e da Oficina Técnica Municipal, que, no referido ás prescricións desta Ordenanza, actúan coma axentes da autoridade. c) Os funcionarios con atribucións de inspección tributaria, que teñen a consideración de axentes da autoridade, condición que se estende ás funcións derivadas desta Ordenanza.2.—O persoal da Inspección Municipal poderá inspeccionar de oficio ou a instancia de parte, ou por denuncia pública, os distintos predios do termo municipal, co fin de comprobar o cumprimento das prescricións desta Ordenanza. O procedemento inspector axustarase ao establecido na normativo de procedemento en vigor, na normativa urbanística, e demais normativa que resulte de aplicación, podendo iniciarse de oficio ou a instancia de calquera interesado.1.—O expediente, unha vez iniciado, sexa de oficio ou por instancia de parte, impulsarase de oficio en todos os seus trámites.2.—Deberán figurar no expediente informes técnicos e xurídicos, e antes de ditar a orde de execución, deberá dárselle audiencia ao interesado.3.—O informe técnico deberá versar sobre os puntos seguintes: a) Se existe incumprimento dos deberes establecidos na Ordenanza, á vista dos seus preceptos e da normativa urbanística vixente. b) De apreciarse o devandito incumprimento, deberá conter unha descrición detallada das medidas correctoras precisas para manter o predio ou edificación nas condicións de seguridade, salubridade e ornato público que resulten esixibles. c) O prazo de execución dos labores para repoñer o predio ou edificación ás condicións esixidas.4.—A orde de execución fixará, detalladamente, todas as obras para realizar, así coma o prazo máximo para efectualas. Deberase buscar o xeito de realizar as obras da forma menos gravosa para o propietario.5.—As ordes de execución fixarán o prazo para o cumprimento do ordenado en atención á magnitude e complexidade das obras para realizar.6.—En ningún caso se poderá ditar orde de execución sen a previa autorización que resulte preceptiva segundo os réximes especiais de protección, vencellamento, ou servidumes legais que lle afecten ao predio ou ao inmoble. Non obstante, cando exista perigo inmediato de danos ás persoas, poderán tomarse medidas excepcionais de protección sen respectar os devanditos límites, por se considerar un interese lexítimo superior a protexer.1.—Transcorrido o prazo concedido para dar cumprimento á orde de execución, o sr. Alcalde, ou órgano ou persoa en quen delegue, procederá a ordenar a execución subsidiaria ou a execución forzosa mediante imposición de multas coercitivas. En todo caso apercibirase, antes de ordenar a execución, o interesado dos efectos do incumprimento da realización das medidas correctoras impostas. O devandito apercibimento poderá incorporarse á notificación da orde de execución á que se refire o artigo anterior.2.—Para garantir a efectividade da execución forzosa, poderánselle impoñer multas coercitivas ao responsable cun importe que oscilará entre os 300 € e os 3.000 €, xustificando o importe en función das circunstancias que concorran. En ningún caso se poderán impoñer máis de dúas multas coercitivas por cada expediente.3.—Imposta a primeira das multas, abriráselle ao responsable novo prazo para a realización dos labores ordenados de execución. O devandito prazo será da mesma duración que o outorgado inicialmente para a execución segundo o previsto no artigo anterior.4.—Transcorrido o devandito prazo sen que o responsable cumpra a segunda orde de execución, procederase a imposición dunha segunda multa coercitiva. Con esta, abriráselle un novo prazo para a execución dos labores ordenados, por un máximo da metade do inicialmente outorgado.5.—Unha vez vencido este último prazo, se o responsable non tivera procedido a dar cumprimento á orde de execución, o sr. Alcalde, ou órgano ou persoa en quen delegue, ordenará, mediante resolución a execución subsidiaria dos traballos, sendo o seu custe a cargo do responsable, e respectarase o disposto na normativa de procedemento en vigor.6.—A imposición das multas coercitivas non impedirá a apertura, no seu caso, do correspondente expediente sancionador. Cando o estado dun predio ou edificación supoña un perigo grave para as persoas ou os bens, no referente ás súas condicións de seguridade, salubridade e/ou hixiene, o sr. Alcalde, ou órgano ou persoa en quen delegue, logo dos informes técnicos preceptivos, poderá acordar, no prazo de 24 horas desde a recepción dos devanditos informes, a execución subsidiaria dos traballos precisos para a desaparición das circunstancias que ocasionen o perigo grave, notificándolle ao responsable á maior brevidade a dita resolución.1.—O Concello de Pontecesures tamén poderá ordenar, por motivo de interese turístico ou estético, a execución de obras de conservación, renovación ou reforma en fachadas ou espazos visibles desde a vía pública, sen que estean previamente incluídas no planeamento.2.—As obras executaranse a costa dos propietarios se estivesen dentro do límite da obriga de conservación que lles corresponde e, cando rebase aquel límite, con cargo aos fondos da entidade que as ordene para obter melloras de interese xeral.3.—No caso de incumprimento por parte dos propietarios, seguirase o disposto nos artigos 24 e seguintes desta Ordenanza. Os propietarios dos bens incluídos nos catálogos de bens a protexer dos instrumentos urbanísticos terán a obriga de conservalos, e poderán demandar para tal efecto a cooperación das administracións competentes, que deberán prestala en condicións axeitadas cando as obras necesarias excedan dos límites do deber de conservación.1.—O sr. Alcalde poderá acordar as obras necesarias para adaptar os inmobles ás condicións do seu contorno, segundo o previsto na normativa urbanística, tales como a conservación e reforma de fachadas ou espazos visibles desde as vías públicas, a limpeza e valado de solares, a retirada de carteis ou outros elementos impropios dos inmobles.2.—O procedemento para levar a cabo as actuación a que se refire o número anterior será o que determinan os artigos 21 e seguintes da presente Ordenanza.3.—As obras sinaladas na orde de execución realizaranse a costa dos propietarios ata o límite legal de conservación.1.—O custe derivado da execución subsidiaria correrá de conta do responsable.2. O dito custe satisfarase de acordo co disposto no R. D. 939/2005, do 29 de xullo, Regulamento xeral de recadación, no referente á recadación de débedas en período executivo.3.—Non obstante, o importe correspondente poderá liquidarse, provisionalmente, antes da execución, a expensas da liquidación definitiva que se dite unha vez realizados os traballos.4.—O importe do custe da execución subsidiaria determinarase do xeito seguinte: a) Se os traballos fosen realizados por persoal do Concello, o técnico municipal competente efectuará a súa valoración, e incluirá todos os custes, directos ou indirectos, que orixinase a dita execución subsidiaria. b) Se os traballos fosen realizados por persoas ou entidades alleas á Administración municipal, o importe do custe ascenderá ao prezo da contratación.5.—A valoración da execución subsidiaria deberá ser aprobada polo órgano competente, previa fiscalización da Intervención municipal. Seralle notificada ao responsable, que, no prazo de 10 días hábiles, poderá formular cantas alegacións estime oportunas. Na resolución advertiráselle que, de non realizar alegacións, a valoración elevarase a definitiva. Se formulase alegacións, o órgano competente, á vista destas, resolverá segundo estime oportuno, nun prazo máximo de 10 días, solicitando os informes que considere precisos aos servizos municipais. Os propietarios ou titulares de inmobles coidarán de manter limpas as paredes ou fachadas de calquera tipo de anuncio que non sexa o específico dunha profesión ou actividade mercantil. A colocación de carteis, rótulos de establecementos ou anuncios realizarase na forma que se estableza na autorización ou licenza municipal que se outorgue ao respecto. A colocación de carteis, pancartas, bandeirolas, a distribución de panfletos, e calquera outra actividade publicitaria das reguladas no presente título, esta suxeita á previa autorización municipal. A concesión da autorización municipal para os elementos publicitarios aquí definidos, levará implícita a obriga polo solicitante de limpar os espazos da vía pública que se tiveran ensuciado, e de retirar dentro do prazo autorizado, todos os elementos publicitarios que se tivesen utilizado e os seus correspondentes accesorios. Para a colocación ou distribución na vía pública dos elementos publicitarios aquí sinalados, o Concello poderá esixir a constitución de fianza pola contía correspondente aos custos previsibles de limpar ou retirar da vía pública os elementos que puideran causar sucidade. Prohíbese a colocación de carteis, bandeirolas, pancartas, rótulos, pegatinas, así como calquera outro elemento publicitario ou de comunicación fóra dos lugares que expresamente sexan autorizados polo Concello, (e en concreto nas fachadas dos edificios públicos ou no mobiliario ou equipamento urbanos–p. e. farois, bancos, marquesiñas). Prohíbese toda clase de actividade publicitaria das reguladas no presente título nos edificios cualificados como histórico-artísticos, ou asimilados. Exceptuaranse aqueles que fagan referencia ás actividades que teñan lugar no edificio, ou a obras de conservación, reforma ou rehabilitación deles. A colocación de pancartas e bandeirolas na vía pública, soamente se autorizará: a) En período de procesos electorais. b) En período de festas populares e tradicionais. c) Nas situacións expresamente autorizadas pola autoridade municipal competente. A autoridade municipal regulará en cada caso as condicións en que poderán utilizarse os espazos que para tal fin destine o Concello, e a tramitación necesaria para solicitar a correspondente autorización. Prohíbese a colocación de pancartas e bandeirolas suxeitas ás árbores en calquera dos seus elementos. A solicitude de autorización para a colocación de pancartas ou bandeirolas, deberá acompañarse de: a) Memoria explicativa. b) Plano de situación dos lugares onde se pretenden colocar. c) Plano de detalle co contido e dimensións das pancartas ou bandeirolas. d) Duración da instalación. e) Orzamento desglosado de instalación e da súa retirada. f) O compromiso do responsable de retiralas e de reparar os desperfectos causados na vía pública ou aos seus elementos estruturais. g) Póliza de seguros de responsabilidade civil para responder dos danos que puideran ocasionarse como consecuencia da colocación de pancartas e bandeirolas. As pancartas ou bandeirolas suxeitas aos elementos estruturais da vía pública, deberán situarse a unha altura mínima de colocación, medida no punto máis baixo, será de 5 m. cando afecte a calzada ou aparcamentos, e de 3 m. en beirarrúas, paseos e outras zonas peonís. As pancartas e bandeirolas deberán ser retiradas polos responsables da súa colocación tan pronto como caducase o prazo para o que foron autorizadas. De non facelo así, serán retiradas polos servizos municipais, imputándose aos responsables os custos correspondentes ao servizo prestado, sen prexuízo da imposición das sanción a que houbese lugar. Prohíbese toda clase de pintadas na vía pública, tanto sobre os seus elementos estruturais, calzadas, beirarrúas e mobiliario urbano, como sobre os muros, paredes, estatuas, monumentos e calquera elemento externo. Poderanse autorizar as pinturas murais realizadas sobre os valos dos solares, peches de obra, paredes medianeiras vistas, etc. Prohíbese esparexer e tirar sobre a vía pública toda clase de panfletos ou materiais similares, así como a súa colocación en parabrisas de vehículos ou calquera outro soporte similar. Os servizos municipais correspondentes limparán os espazos públicos que se tiveran visto afectados pola distribución ou dispersión de panfletos ou folletos, imputando aos responsables o custo dos servizos extraordinarios prestados, sen prexuízo da imposición das sancións que correspondan.1.—Prohíbese depositar na vía pública toda clase de entullos ou refugallos procedentes de obras de construción e remodelación de inmobles, ou de obras realizadas no seu interior.2.—Igualmente, queda prohibido almacenar na vía pública, fóra dos límites dos valos protectores de obras, ou material de construción.3.—Os residuos e materiais a que se refire o presente artigo só poderán ser almacenados na vía pública utilizando colectores adecuados ao cumprimento da normativa aplicable, e na forma e condicións autorizadas polo Concello.4.—Os colectores para obras serán retirados da vía pública: 1.—Ao expirar o termo da concesión da licenza de obras.2.—Cando existan razóns de interese público logo do requirimento da autoridade municipal.3.—En canto estean cheos, para o seu baleirado e sempre dentro do mesmo día en que se producira o seu enchido.4.—Durante os fins de semana e festivos, para o que os colectores e provisións de material deberán retirarse antes das 19:00 horas do venres ou do día anterior ao festivo correspondente, e, en todo caso, dentro das vinte e catro horas seguintes á finalización dos traballos.5.—Unha vez finalizada a xornada laboral, cubrirase para impedir o esparexemento de materiais. Queda prohibido o abandono en espazos públicos de mobles, electrodomésticos e demais pertenzas. As persoas que desexan desprenderse de tales elementos comunicarano ao Concello, que lles orientará sobre o procedemento a seguir para a súa eliminación.1.—As responsabilidades derivadas do incumprimento das obrigas sinaladas nesta ordenanza será esixibles non só polos actos propios, senón tamén polos daquelas persoas e animais polos que se deba responder nos termos previstos no Código Civil.2.—Cando se trate de obrigas colectivas como uso, conservación e limpeza de zonas comúns, etc., a responsabilidade será atribuída á respectiva comunidade de propietarios ou propietarios do inmoble cando non estea constituída.3.—Cando se causen danos a terceiros como consecuencia da actuación das entidades que, no seu caso, realicen a xestión indirecta do servizo, estarase ao establecido na lexislación de contratos das administracións públicos e pregos de cláusulas administrativas e prescricións técnicas que rexan o expediente de contratación. O Concello responderá directamente dos danos e prexuízos causados aos particulares nos seus bens e dereitos como consecuencia do funcionamento dos servizos públicos ou da actuación das súas autoridades, funcionarios ou axentes, nos termos establecidos na lexislación xeral sobre responsabilidade patrimonial administrativa. A tipificación de infraccións e sancións establecidas nesta Ordenanza ten a súa cobertura legal no Título XI (artigos 139 a 141 ) da Lei 7/1985, de 2 de abril, Reguladora das Bases do Réxime Local, engadido pola Lei 57/ 2003, de 16 de decembro, de Medidas para a modernización do Goberno Local. As infraccións da presente ordenanza clasifícanse en leves, graves e moi graves: 1.—Incumprimento das normas sobre limpeza da vía pública como consecuencia do uso común xeral dos cidadáns.2.—Ensuciar a vía pública como consecuencia da tenencia de animais ou por tirar outros pequenos residuos, tales como chicles, restos de froitos secos, cabichas, papeis, envoltorios, etc.3.—Ensuciar a vía pública como consecuencia do consumo de bebidas alcohólicas ou refrescantes, tanto en envases de cristal como de plástico, metal ou similares.4.—Librar residuos fóra dos colectores ou en elementos de contención distintos dos permitidos.5.—Depositar residuos en horas ou lugares distintos aos sinalados polos servizos municipais, ou en colectores que non se correspondan co residuo depositado.6.—Incumprimento da obriga de limpeza en paisaxes e urbanización particulares.7.—Colocar, esparexer ou tirar panfletos, carteis, pancartas, bandeirolas ou materiais similares sen licenza municipal ou en lugares non autorizados.1.—Ensuciar a vía pública a consecuencia de efectuar obras e outras actividades que esixan limpeza segundo esta ordenanza.2.—Incumprimento da obriga de mantemento de limpeza de fachadas, rótulos anunciantes, toldos, medianeiras, entradas, escaleiras de acceso e, en xeral, todas as partes dos inmobles que sexan visibles dende a vía pública.3.—Incumprimento do deber de limpeza e mantemento de solares.4.—Ensuciar a vía pública a consecuencia de actividades en establecementos comerciais, hostaleiros, quioscos, postos na rúa e similares.5.—Abandonar mobles, pertenzas domésticas, materiais residuais ou outros obxectos similares en fincas, camiños ou calquera outro lugar non habilitado especialmente para iso.6.—Librar na vía pública residuos excluídos dos servizos de recollida domiciliaria, e por tanto susceptibles dun especial tratamento e depósito, sempre que este feito non sexa clasificado como moi grave no apartado seguinte.7.—Incumprimento das normas desta ordenanza sobre actos públicos, pancartas, carteis, rótulos, pintadas e panfletos.8.—Non manter os elementos de contención retornables en perfectas condicións de uso e limpeza.9.—Efectuar manipulación de lixo na vía pública.10.—Librar envases e residuos de envases en colectores comúns ou na vía pública.11.—A reiteración de 2 faltas leves no período de dous anos.1.—Ensuciar a vía pública con motivo do transporte de materiais de obra, terras, entullos ou residuos especiais, ao non ter adoptado medidas no vehículo para impedir os vertidos.2.—Efectuar vertidos de terras e entullos en lugares non autorizados.3.—Depositar na vía pública animais mortos ou residuos de carácter especial (perigosos, sanitarios, etc.) 4.—Librar desperdicios, xurro, esterco, e produtos similares que xeran mal olor en fincas rústicas ou urbanas, ou camiños.5.—Realizar actos vandálicos, pintadas ou pegar elementos publicitarios no mobiliario urbano (colectores, papeleiras, marquesiñas, etc.) 6.—A reiteración de 3 faltas graves no período de dous anos. As sancións que se poderán impoñer pola comisión das infraccións indicadas (artigo 141 da Lei 57/2003, de 16 de decembro, de medidas para a modernización do goberno local), serán: 1.—Para as que teñan a consideración de leves, poderase impoñer unha multa de ata 750 euros.2.—Para as infraccións que teñan a consideración de graves, poderase impoñer unha multa de ata 1.500 euros.3.—Para as infraccións que teñan a consideración de moi graves, poderase impoñer unha multa de ata 3.000 euros.4.—No caso de reincidencia na infracción da obriga establecida no artigo 11 desta ordenanza, poderase impoñer tamén a sanción de retirada temporal da licenza ou autorización municipal para o funcionamento do establecemento de que se trate, ata un máximo dun ano. Todo isto sen prexuízo de esixirlles aos responsables da infracción, se fose o caso, que realicen os traballos de eliminación do lixo ou sucidade xerada e que indemnicen os danos causados. Para a imposición das sancións que puideran derivarse desta ordenanza, procederase de acordo coa normativa de procedemento en vigor. As infraccións leves prescribirán aos seis meses, as graves ao ano e as moi graves aos dous anos.1.—As sancións que poidan impoñerse en cumprimento do disposto nos artigos anteriores, serán independentes das que poidan proceder como consecuencia da vulneración das disposicións sectoriais aplicables en materia urbanística, medioambiental, etc., das indemnizacións de danos e prexuízos a prol de terceiros que procedesen, ou das accións de diferente natureza que a Corporación poida exercitar ao respecto. As responsabilidades e sancións mencionadas se substanciarán e executarán, no seu caso, por vía executiva.2.—A imposición das sancións correspondentes previstas nesta ordenanza será compatible coa esixencia ó infractor da reposición da situación alterada polo mesmo ó seu estado orixinario, así como coa indemnización de danos e prexuízos causados. Cando ditos danos e prexuízos se produzan en bens de titularidade municipal, o Concello, previa taxación polos servizos municipais competentes, determinará o importe da reparación, que será comunicado ó infractor ou a quen deba responder por el para a súa satisfacción no prazo que se estableza no expediente que se tramite. Primeira. No non previsto na presente ordenanza, procederase de acordo co disposto na normativa en vigor, de réxime xurídico das administracións públicas e do procedemento administrativo común e nas normas de carácter xeral reguladoras do réxime local, sen prexuízo da aplicación da lexislación sectorial na materia. Segunda. En aplicación da presente ordenanza, os actos e acordos municipais que poñan fin á vía administrativa poderán, logo do recurso de reposición, ser impugnados ante a xurisdición contencioso-administrativa, sen prexuízo do posible exercicio doutras accións que procedan ante a xurisdición competente. Terceira. A presente ordenanza entrará en vigor unha vez se teña publicado integramente o seu texto no Boletín Oficial da Provincia e teña transcorrido o prazo previsto no artigo 65.2 da Lei 7/85, de 2 de abril, reguladora das bases do réxime local. Pontecesures, 28 de setembro de 2016.—O alcalde, Juan Manuel Vidal Seage.